Legal Document

Category: 685

Text:
19. ΠΡΟΕΔΡΙΚΟ ΔΙΑΤΑΓΜΑ υπ’ αριθ. 260 της 7-13 Ιουλ. 1995 (ΦΕΚ Α΄ 144)  Αναδιάρθρωση Αστυνομικών Τμημάτων Γενικής Αστυνομικής Διεύθυνσης Αττικής.  Έχοντας υπ’ όψη: 1.Τις διατάξεις του άρθρ. 11 παρ. 1 εδάφ. α΄, β΄ και στ΄ του Νόμ.1481/1984 «Οργανισμός Υπουργείου Δημόσιας Τάξης» (Α΄ 152), όπως το άρθρο αυτό αντικαταστάθηκε με το άρθρ. 1 παρ. 1 του Νόμ. 1590/1986 (Α΄ 49). 2.Τις διατάξεις του άρθρ. 29Α του Νόμ. 1558/1985 «Κυβέρνηση και Κυβερνητικά Όργανα» (Α΄ 137), το οποίο προστέθηκε με το άρθρ. 27 του Νόμ. 2081/1992 (Α΄ 154). 3.Τις διατάξεις του Π.Δ. 82/1993 «Περιορισμός συναρμοδιότητας κατά την έκδοση κανονιστικών  διαταγμάτων και αποφάσεων σε θέματα αρμοδιότητας των Υπουργείων Προεδρίας της Κυβέρνησης και Δημόσιας Τάξης» (Α΄ 36). 4.Το γεγονός ότι από τις διατάξεις του παρόντος διατάγματος προκαλούνται δαπάνες σε βάρος του κρατικού προϋπολογισμού ύψους 2.000.000 δραχμών περίπου μόνο για το έτος 1995 οι οποίες δεν έχουν προβλεφθεί στον Κρατικό Προϋπολογισμό εξόδων, αλλά λόγω του χαμηλού ύψους τους θα αντιμετωπισθούν από τις υπάρχουσες πιστώσεις του εκτελούμενου Π/Υ εξόδων Ε.Φ. 43-110 «ΕΛΛΗΝΙΚΗ ΑΣΤΥΝΟΜΙΑ». 5.Την 379/95 γνωμοδότηση του Συμβουλίου της Επικρατείας, ύστερα από πρόταση του Υπουργού Δημόσιας Τάξης, αποφασίζουμε: Αστυνομικά Τμήματα Διευθύνσεων Αστυνομίας Αττικής. Τα Τμήματα Ασφαλείας του άρθρ. 18 του Π.Δ. 95/1987 (Α΄ 56) καταργούνται. Τα ομώνυμα Αστυνομικά Τμήματα του άρθρ. 17 του Π.Δ. 95/1987 των Διευθύνσεων Αστυνομίας της Γενικής Αστυνομικής Διεύθυνσης Αττικής (Γ.Α.Δ.Α.) ασκούν εντός της εδαφικής δικαιοδοσίας τους και τις αρμοδιότητες των ως άνω καταργουμένων Τμημάτων Ασφαλείας. 4.ΑΑ.α.19 Οργανικές Διατάξεις Ελληνικής Αστυνομίας   959 Υπαγωγή - Συγκρότηση - Αρμοδιότητες Άρθρ.2.-1.Τα Αστυνομικά Τμήματα του άρθρ. 1 του παρόντος υπάγονται διοικητικά στις κατά τόπους Διευθύνσεις Αστυνομίας και διαρθρώνονται εσωτερικά στα ακόλουθα Γραφεία: α)Γραμματείας β)Αστυνόμευσης. γ)Ασφαλείας. 2.Το Γραφείο Γραμματείας είναι αρμόδιο για το χειρισμό θεμάτων προσωπικού, τη διαχείριση του χρηματικού και υλικού, την εξασφάλιση της γραμματειακής εξυπηρέτησης και της εσωτερικής λειτουργίας του Τμήματος, την τήρηση του αρχείου και τη διεκπεραίωση αιτημάτων πολιτών διοικητικής φύσεως. Επίσης το γραφείο αυτό χρειάζεται και τα θέματα διαχείρισης χρηματικού κι υλικού της Αστυνομίας Υποδιεύθυνσης με την οποία συστεγάζονται. 3.Το Γραφείο  Αστυνόμευσης ασκεί τις αρμοδιότητες της αστυνομικής γενικής αστυνόμευσης και της πολιτικής κινητοποίησης, όπως ορίζονται από τις διατάξεις των παρ. 2 και 3 του άρθρ. 77 του Π.Δ. 582/1984 (Α΄ 208) και παρ. 2 του άρθρ. 6 του Π.Δ. 454/1988 (Α΄ 206). Το ίδιο Γραφείο φροντίζει και για την τοποθέτηση σκοπών σε πιθανούς στόχους εγκληματικών ενεργειών. 4.Το Γραφείο Ασφαλείας ασκεί τις αρμοδιότητες της αστυνομίας δημόσιας και κρατικής ασφάλειας όπως ορίζονται από τις διατάξεις της παρ. 3 και 6 του άρθρ. 18 του Π.Δ. 95/1987 (Α΄ 56), καθώς και της παρ. 1 του άρθρ. 6 του Π.Δ. 454/1988 (Α΄ 206). Επιπλέον, το Γραφείο Ασφάλειας, ύστερα από διαταγή του διοικητή του Τμήματος, ενεργεί προανάκριση και για την διερεύνηση εγκλημάτων ή συμβάντων, τα οποία λόγω βαρύτητας, του τρόπου, των μέσων και των ειδικών συνθηκών τέλεσής τους, συγκινούν ιδιαίτερα την κοινή γνώμη ή είναι δυνατόν να επηρεάσουν δυσμενώς το αίσθημα ασφάλειας των πολιτών ή απαιτούν εξειδικευμένη ή παρατεταμένη ενέργεια προς αποκάλυψη των δραστών και συλλογή των απαραίτητων στοιχείων για την παραπομπή των υποθέσεων στη δικαιοσύνη. Βαθμοί διοικούντων Άρθρ.3.-1.Οι διοικητές των Αστυνομικών Τμημάτων είναι αξιωματικοί με βαθμό Αστυνομικού Υποδιευθυντή ή Αστυνόμου Α΄. 2.Σε κάθε Αστυνομικό Τμήμα τοποθετούνται ως υποδιοικητές μέχρι δύο αξιωματικοί με βαθμό Αστυνόμου Α΄ ή Β΄. 3.Οι Προϊστάμενοι των Γραφείων Αστυνόμευσης και Ασφάλειας είναι αξιωματικοί με βαθμό Αστυνόμου Β΄ ή Υπαστυνόμου Α΄ ή Β΄ και του Γραφείου Γραμματείας Ανθυπαστυνόμος ή Αρχιφύλακας Παραγωγικής Σχολής. Καθήκοντα διοικητών Αστυνομικών Τμημάτων Άρθρ.4.-1.Οι διοικητές των Αστυνομικών Τμημάτων, όσον αφορά τη διοίκηση: α)Προγραμματίζουν και ελέγχουν τη δράση της Υπηρεσίας με τη βοήθεια των Υποδιοικητών και των προϊσταμένων Γραφείων. β)Μεριμνούν ώστε η δράση των Γραφείων να έχει κοινή κατεύθυνση. γ)Καθιερώνουν κριτήρια, με βάση τα οποία αξιολογείται η απόδοση των Γραφείων της Υπηρεσίας τους, μεριμνούν για τη μέτρηση της απόδοσής τους, σε καθημερινή και μεγαλύτερων χρονικών περιόδων βάση, μελετούν και αξιολογούν τις σχετικές πληροφορίες και τέλος προβαίνουν στη διόρθωση των παρεκκλίσεων. δ)Τοποθετούν το προσωπικό σε θέσεις ανάλογες με τις δυνατότητες και τα προσόντα τους. ε)Φροντίζουν για τη διατήρηση σχέσεων καλής επικοινωνίας, συνεργασίας και αμοιβαίας κατανόησης μεταξύ του προσωπικού καθώς και για τη διατήρηση της συνοχής της Υπηρεσίας. στ)Ενεργούν συγκεντρώσεις του προσωπικού, στο σύνολό του ή κατά Γραφεία, δίδουν κατευθύνσεις και οδηγίες αναφορικά με την αποστολή και τη δράση της Υπηρεσίας, βεβαιώνονται για το ηθικό των αστυνομικών, ελέγχουν την εμφάνιση και το κανονικό της στολής καθώς και την καθαριότητα και κατάσταση του οπλισμού και των λοιπών εφοδίων που κατέχει το προσωπικό και διατάσσουν τη λήψη των αναγκαίων μέτρων για τη συντήρησή του. ζ)Καθοδηγούν και εκπαιδεύουν το προσωπικό, με τη βοήθεια των υποδιοικητών και των προϊσταμένων Γραφείων, ώστε αυτό να είναι ικανό στο χειρισμό υπηρεσιακών θεμάτων. η)Συντάσσουν, σύμφωνα με τις κείμενες διατάξεις, τις εκθέσεις ικανότητας και τα πληροφοριακά σημειώματα των υποδιοικητών και γνωματεύουν επ’ αυτών που συντάσσουν οι υποδιοικητές. θ)Εκτελούν ανάλογα τα καθήκοντα που προβλέπονται από τις διατάξεις των εδαφ. δ΄, η΄ και ιε΄ της παρ. 1 του άρθρ.25 του Π.Δ. 141/1991 για τους διοικητές των Αστυνομικών Τμημάτων. 2.Όσον αφορά την άσκηση της αστυνόμευσης, της αστυνομίας δημόσιας και κρατικής ασφάλειας και της πολιτικής κινητοποίησης, οι διοικητές των Αστυνομικών Τμημάτων: α)Είναι υπεύθυνοι έναντι των προϊσταμένων τους, για τη γενικότερη κατάσταση που επικρατεί στην περιοχή  τους, από πλευράς τάξης και ασφάλειας. (Μετά τη σελ. 24,91054) Σελ.  24,91055 Τεύχος 1336 Σελ. 75  Οργανικές Διατάξεις Ελληνικής Αστυνομίας 4.ΑΑ.α.19   960 β)Μελετούν και ερευνούν το έγκλημα και τα αίτια της εγκληματικότητας στην περιφέρειά τους και διατάσσουν ή προτείνουν τη λήψη των αναγκαίων μέτρων πρόληψης και καταστολής του εγκλήματος. γ).Σε περίπτωση σοβαρών αδικημάτων ή συμβάντων της καθ’ ύλη αρμοδιότητάς τους μεταβαίνουν επιτόπου, διατάσσουν τη λήψη των αναγκαίων, κατά την κρίση τους, μέτρων, για την αντιμετώπιση της κατάστασης, ή αναλαμβάνουν προσωπικά τη διεύθυνση των αστυνομικών επιχειρήσεων και το συντονισμό της αστυνομικής δράσης, εφόσον κρίνουν ότι είναι αναγκαίο ή διαταχθούν σχετικά, και αναφέρουν στους προϊσταμένους τους κατά τα ισχύοντα. δ)Αναλαμβάνουν την προανάκριση σοβαρών αδικημάτων και συμβάντων, εφόσον εκτιμήσουν ότι αυτό είναι αναγκαίο ή διαταχθούν σχετικά. ε)Μεριμνούν για την τήρηση της τάξης σε δημόσιους χώρους, κατά τις δημόσιες συγκεντρώσεις, ζητώντας έγκαιρα ενίσχυση της δυνάμεώς τους, όταν το κρίνουν αναγκαίο. στ)Καθορίζουν στους υποδιοικητές τομείς ευθύνης, που μπορεί να καλύπτουν διάφορες δραστηριότητες του Τμήματος, πλην εκείνων που ασκούνται από τον ίδιο, κατά τις κείμενες διατάξεις. ζ)Εκτελούν ανάλογα και τα καθήκοντα που προβλέπονται από τις διατάξεις των εδαφ. γ΄, ε΄ και στ΄ της παρ. 2 του άρθρ. 25 του Π.Δ. 141/1991 για τους διοικητές των Αστυνομικών Τμημάτων. 3.Όσον αφορά τη διεξαγωγή της αλληλογραφίας: α)Μελετούν την εισερχόμενη αλληλογραφία, επισημαίνουν τα ιδιαίτερης σημασίας και επείγουσας φύσης έγγραφα, σημειώνουν σ’ αυτά τις τυχόν παρατηρήσεις και οδηγίες τους προς τα αρμόδια Γραφεία και ακολούθως παραδίδουν αυτή στο Γραφείο Γραμματείας για την περαιτέρω διαχείρισή της. β)Ελέγχουν για την έγκαιρη διεξαγωγή της. γ)Υπογράφουν αναφορές και ιδιαίτερης σπουδαιότητας έγγραφα καθώς και τα αντίτυπα αυτών. Επίσης υπογράφουν οποιοδήποτε έγγραφο υπογραφόμενο από τους υποδιοικητές και τους προϊσταμένους Γραφείων, όταν κρίνουν σκόπιμο λόγω της φύσης του εγγράφου ή όταν εισηγούνται την υπογραφή τούτου σ’ αυτούς οι υποδιοικητές και οι προϊστάμενοι Γραφείων. δ)Είναι υπεύθυνοι για το περιεχόμενο κάθε εγγράφου που φέρει την υπογραφή τους εκτός αν διαπιστώνεται ότι δεν τέθηκαν υπόψη τους όλα τα απαραίτητα στοιχεία. ε)Αποφασίζουν όπως τεθούν στο αρχείο υποθέσεις που ανήκουν στην αποφασιστική αρμοδιότητά τους, σύμφωνα με το πρώτο εδάφιο της παρ. 7 του άρθρ. 57 του Π.Δ. 75/87. Σελ.  24,91056 Τεύχος 1336 Σελ. 76 Καθήκοντα υποδιοικητών Αστυνομικών Τμημάτων Άρθρ.5.-Οι υποδιοικητές έχουν τα ακόλουθα καθήκοντα: α)Είναι άμεσοι βοηθοί των διοικητών και ο αρχαιότερος αυτών αναπληρώνει το διοικητή σε περίπτωση έλλειψης, απουσίας ή κωλύματος. β)Επιβλέπουν τη διεξαγωγή των εργασιών και συντονίζουν τη δράση του τομέα ευθύνης τους, που καθορίζονται σύμφωνα με την παρ. 2 περίπτ. στ΄ του προηγουμένου άρθρου. γ)Ενημερώνονται για τα προβλήματα του τομέα ευθύνης τους, αξιολογούν αυτά και συμμετέχουν στο σχεδιασμό διάταξης της υπηρεσίας, για την αντιμετώπισή τους., δ)Βεβαιώνονται προσωπικά κατά τις τακτικές συγκεντρώσεις του προσωπικού των γραφείων και έκτακτα, όταν το κρίνουν αναγκαίο, για την καθαριότητα, την κατάσταση και το κανονικό της στολής, του οπλισμού και των λοιπών εφοδίων που κατέχει το προσωπικό και διατάσσουν τη λήψη των αναγκαίων μέτρων για την κανονική συντήρησή τους. ε)Συντάσσουν σύμφωνα με τις κείμενες διατάξεις τις εκθέσεις ικανότητας και τα πληροφοριακά σημειώματα των Αξιωματικών των Γραφείων και του προσωπικού Γραμματείας που ανήκουν στους τομείς ευθύνης τους και γνωματεύουν επ’ αυτών που συντάσσουν οι Προϊστάμενοι Γραφείων. στ)Λαμβάνουν γνώση της εισερχόμενης αλληλογραφίας. ζ)Προσυπογράφουν όλα τα έγγραφα τα οποία υπογράφει ο διοικητής, ανάλογα με τον τομέα ευθύνης που έχει ανατεθεί σ’ αυτούς. η)Υπογράφουν τα έγγραφα και τα αντίτυπα αυτών για θέματα του τομέα ευθύνης τους, εφόσον δεν είναι ιδιαίτερης σπουδαιότητας και απευθύνονται σε ισότιμες Υπηρεσίες της Ελληνικής Αστυνομίας και σε άλλες δημόσιες αρχές και Υπηρεσίες, σε Οργανισμούς και σε Νομικά Πρόσωπα. θ)Είναι υπεύθυνοι για το περιεχόμενο κάθε εγγράφου που φέρει την υπογραφή τους, εκτός αν διαπιστώνεται ότι δεν τέθηκαν υπόψη τους όλα τα απαραίτητα στοιχεία. ι)Εισηγούνται στο διοικητή του τμήματος την υπογραφή οποιουδήποτε εγγράφου που υπογράφουν οι ίδιοι, όταν κρίνουν σκόπιμο, λόγω της φύσης του εγγράφου. 4.ΑΑ.α.19 Οργανικές Διατάξεις Ελληνικής Αστυνομίας   961 ια)Αποφασίζουν όπως τεθούν στο αρχείο υποθέσεις που ανήκουν στην αποφασιστική αρμοδιότητά του, σύμφωνα με το πρώτο εδάφιο της παρ. 7 του άρθρ. 57 του Π.Δ. 75/1985. ιβ)Όταν αναχωρούν από το αστυνομικό κατάστημα ενημερώνουν τον αξιωματικό ή υπαξιωματικό υπηρεσίας για το μέρος στο οποίο σε περίπτωση ανάγκης πρέπει να αναζητηθούν. Καθήκοντα προϊσταμένων Γραφείων Αστυνόμευσης Άρθρ.6.-1.Οι προϊστάμενοι των Γραφείων Αστυνόμευσης, ως προ τη διεύθυνση του Γραφείου τους, έχουν ιδίως τα εξής καθήκοντα: α)Κατευθύνουν και ελέγχουν άμεσα την υπηρεσία του Γραφείου τους, ευθυνόμενοι προσωπικά για την κανονική και αποτελεσματική διεξαγωγή της. β)Φροντίζουν για την ορθολογική δίκαιη και αντικειμενική κατανομή της υπηρεσίας μεταξύ του προσωπικού του Γραφείου τους, υπό την άμεση εποπτεία και το συντονισμό του αρμόδιου υποδιοικητή. γ. Προκαλούν τις ενέργειες του διοικητή του Τμήματος, για τον εφοδιασμό του Γραφείου τους με τον αναγκαίο υλικοτεχνικό εξοπλισμό. δ. Αναφέρουν στον υποδιοικητή ή στο διοικητή του Τμήματος για κάθε θέμα της αρμοδιότητάς τους, για τον οποίο κρίνουν ότι πρέπει να λάβουν γνώση ή για το οποίο θεωρούν αναγκαία την παρέμβασή τους, και λαμβάνουν οδηγίες για τον περαιτέρω χειρισμό του. ε. Συντάσσουν σύμφωνα με τις κείμενες διατάξεις τις εκθέσεις ικανότητας και τα πληροφοριακά σημειώματα του προσωπικού του γραφείου τους πλην των αξιωματικών. στ. Επίσης εκτελούν και τα καθήκοντα που προβλέπονται από τις διατάξεις των εδαφ. β΄, δ΄, στ΄, η΄ και ιβ΄- ιε΄ της παρ. 1 του άρθρ. 25 του Π.Δ. 141/1991. 2.Ως προς την άσκηση της αστυνομίας γενικής αστυνόμευσης και την πολιτική κινητοποίηση οι ανωτέρω έχουν ιδίως τα εξής καθήκοντα: α. Προτείνουν στο διοικητή του Τμήματος τη χορήγηση, αφαίρεση ή ανάκληση των αστυνομικών αδειών, κατά τις κείμενες διατάξεις. β. Σε περίπτωση σοβαρών αδικημάτων ή συμβάντων που εμπίπτουν στην αρμοδιότητά τους μεταβαίνουν, αμέσως, επιτόπου και επιλαμβάνονται προσωπικά για την αντιμετώπιση της κατάστασης, συντονίζουν τις αστυνομικές έρευνες και ενέργειες και επιμελούνται για την προανάκριση αναφέροντας στον διοικητή του Τμήματος και στον αρμόδιο υποδιοικητή. γ. Σχεδιάζουν τα ληπτέα μέτρα για τη σύννομη και ασφαλή εκτέλεση των μεταγωγών αρμοδιότητος του γραφείου τους και φροντίζουν για τη διάθεση του αναγκαίου προς τούτο προσωπικού και μέσων. δ. Σχεδιάζουν τα ληπτέα μέτρα για την ασφαλή φρούρηση των ατόμων που κρατούνται προσωρινά στα κρατητήρια του Τμήματος. ε. Εκδίδουν πρόγραμμα, με το οποίο καθορίζουν τις ώρες εξόδου των κρατουμένων από τα κρατητήρια για αναψυχή και τις ώρες και τα πρόσωπα, που εκτός των συνηγόρων, επιτρέπεται να τους επισκέπτονται, σύμφωνα με τις ισχύουσες διατάξεις. στ. Τηρούν και εφαρμόζουν τα σχέδια πολιτικής κινητοποίησης. ζ. Εκτελούν ανάλογα και τα καθήκοντα που προβλέπονται από τις διατάξεις των εδαφ. α΄, β΄ και στ΄ της παρ. 2 του άρθρ. 25 του Π.Δ. 141/1991. 3. Ως προς τη διεξαγωγή της αλληλογραφίας του Γραφείου τους οι ανωτέρω έχουν τα εξής καθήκοντα: α. Παραλαμβάνουν την αλληλογραφία αρμοδιότητάς τους, μετά των σχετικών φακέλων, τη μελετούν, επισημαίνουν τα επείγοντα και ιδιαίτερης σημασίας έγγραφα, τα οποία και χειρίζονται ή σημειώνουν σ’ αυτά τις τυχόν οδηγίες τους και παραδίδουν αυτή στους αρμόδιους για ενέργεια. β. Φροντίζουν για τη σύνταξη των σχεδίων των εγγράφων που αφορούν θέματα της αρμοδιότητάς τους, με ακρίβεια και επιμέλεια, και υπογράφουν ως συντάκτες. 4.Οι Προϊστάμενοι των ανωτέρω Γραφείων ασκούν τα καθήκοντά τους σύμφωνα με τις οδηγίες και διαταγές του Διοικητή και του αρμόδιου Υποδιοικητή, στα πλαίσια των κειμένων διατάξεων. Καθήκοντα προϊσταμένων Γραφείων Ασφάλειας. Άρθρ.7.-1.Οι προϊστάμενοι των Γραφείων Ασφάλειας: α. Ως προς τη διεύθυνση του Γραφείου τους και τη διεξαγωγή της αλληλογραφίας, ασκούν τα καθήκοντα που μνημονεύονται στην παρ. 1 και 3 του προηγουμένου άρθρου. β. Ως προς την εκπλήρωση της ειδικής αποστολής του γραφείου τους, εκτελούν ανάλογα τα καθήκοντα που προβλέπονται από τις διατάξεις των εδαφ. α΄ έως ζ΄ και θ΄ της παρ. 2 του άρθρ. 26 του Π.Δ. 141/1991 για τους διοικητές των Τμημάτων Ασφαλείας. επίσης εκτελούν τα καθήκοντα των εδαφίων α΄, β΄ και γ΄ της παρ.2 του άρθρ. 25 του Π.Δ. 141/1991, καθώς και τα καθήκοντα της παρ. 3 του άρθρ. λ26 του Π.Δ. 141/1991, εφόσον συντρέχει περίπτωση. 2.Η διάταξη της παρ. 4 του προηγούμενου άρθρου εφαρμόζεται ανάλογα και για τους προϊσταμένους Γραφείων Ασφαλείας. (Μετά τη σελ. 24,91056) Σελ.  24,91057 Τεύχος 1336 Σελ. 77 Οργανικές Διατάξεις Ελληνικής Αστυνομίας 4.ΑΑ.α.19   962 Καθήκοντα Προϊσταμένων Γραφείων Γραμματείας Άρθρ.8.-Οι προϊστάμενοι των Γραφείων Γραμματείας: 1.Ως προς τη διεύθυνση του Γραφείου τους και τη διεξαγωγή της αλληλογραφίας ασκούν τα καθήκοντα που μνημονεύονται στην παρ. 1 και 3 του άρθρ. 6 του παρόντος. 2.Ως προς την εκπλήρωση της ειδικής αποστολής του Γραφείου τους: α. Φροντίζουν, σε συνεργασία με τους προϊσταμένους των υπολοίπων Γραφείων για τη διάθεση του προσωπικού στις τακτικές και έκτακτες εσωτερικές υπηρεσίες. β. Τηρούν και εφαρμόζουν το σχέδιο ασφάλειας του οικήματος, μεριμνούν για τη φρούρηση, την ευταξία και την καθαριότητά του και προτείνουν στο διοικητή του Τμήματος μέτρα για τη συντήρησή του. γ. Φροντίζουν για την κανονική λειτουργία του φωτισμού και των λοιπών εγκαταστάσεων του οικήματος, (θέρμανση, ανελκυστήρες, υδραυλικά, ηλεκτρικά κλπ.). δ. Μεριμνούν για την ασφαλή φύλαξη, του υλικού των Αστυνομικών Τμημάτων, καθώς και των δημοσίων και ιδιωτικών ειδών του προσωπικού που απουσιάζει προσωρινά από την υπηρεσία. ε. Προτείνουν στο διοικητή του Τμήματος τον εφοδιασμό της Υπηρεσίας με τα αναγκαία μέσα και υλικά, παραλαμβάνουν αυτά και μεριμνούν για την καλή λειτουργία και συντήρησή τους. στ. Μεριμνούν για τη διανομή των εφοδίων και υλικών στο προσωπικό. ζ. Διαχειρίζονται την πάγια προκαταβολή. η. Φροντίζουν για τη μισθοδοσία του προσωπικού. θ. Μεριμνούν για τη διεκπεραίωση των θεμάτων προσωπικού. ι. Μεριμνούν για τη διακίνηση της αλληλογραφίας του Τμήματος και ειδικότερα: (1)Μεριμνούν, δια των υφισταμένων τους, για την παραλαβή και αποσφράγιση της εισερχόμενης αλληλογραφίας και για την αναγραφή επί των εγγράφων της χρονολογίας εισόδου. (2)Λαμβάνουν γνώση του περιεχομένου των εγγράφων και μονογράφουν αυτά. (3)Φροντίζουν να τεθεί η εισερχόμενη αλληλογραφία εγκαίρως υπόψη του διοικητού και των υποδιοικητών, ώστε εγγράφως να δοθούν οι δέουσες οδηγίες, για το χειρισμό των θεμάτων από τα αρμόδια Γραφεία. (4)Φροντίζουν για την αρχειοθέτηση, για τη χρέωση της αλληλογραφίας στα αρμόδια Γραφεία, και μετά το χειρισμό, για τη δακτυλογράφηση των κειμένων. Σελ.  24,91058 Τεύχος 1336 Σελ. 78 (5)Μετά την υπογραφή των εγγράφων από τους αρμοδίους παραλαμβάνουν την αλληλογραφία και μεριμνούν για τη σφράγιση και τη διεκπεραίωσή της. (6)Παραδίδουν στο διοικητή του Τμήματος την αλληλογραφία που φέρει την ένδειξη «προσωπική» χωρίς ν’ αποσφραγίζουν αυτή. 3.Η παρ. 4 του άρθρ. 6 του παρόντος εφαρμόζεται ανάλογα και για τους προϊσταμένους Γραφείων Γραμματείας. Καθήκοντα αξιωματικού υπηρεσίας. Άρθρ.9.-1.Ο αξιωματικός υπηρεσίας έχει τα ακόλουθα καθήκοντα: α. Ενεργεί προανάκριση, εφόσον απαιτείται κατά τον Κ.Π.Δ., για αδικήματα που καταγγέλλονται κατά το διάστημα της υπηρεσίας του. Δύναται επίσης να αναθέτει την διενέργεια της προανάκρισης σε υπαξιωματικό υπηρεσίας. Η προανάκριση ολοκληρώνεται απ’ το βαθμοφόρο που επιλήφθηκε, ανεξάρτητα από το χρόνο λήξης της υπηρεσίας του, εκτός αν ο διοικητής του Τμήματος αναθέσει τη συνέχιση αυτής στον αξιωματικό ή υπαξιωματικό υπηρεσίας που τον διαδέχεται. β. Σε περίπτωση διάπραξης αδικήματος υποχρεούται να λάβει όλα τα απαραίτητα μέτρα για τη σύλληψη των δραστών, την ανακάλυψη και κατάσχεση των προϊόντων και των πειστηρίων και την πρόληψη εξαφάνισης των ιχνών της εγκληματικής πράξης, μεταβαίνοντας επιτόπου, εφόσον δεν υπάρχει άλλος αξιωματικός να επιληφθεί και είναι κατά την κρίση του, αναγκαία η επέμβασή του, άλλως αποστέλλει τον υπαξιωματικό υπηρεσίας, αναφέροντας ταυτόχρονα στους αρμοδίους προϊσταμένους του. γ. Αναφέρει στους προϊσταμένους του κάθε σπουδαίο γεγονός ή πληροφορία που ενδιαφέρει την υπηρεσία του, καθώς και τις αρμόδιες αστυνομικές και άλλες αρχές, όταν αυτό προβλέπεται από τις κείμενες διατάξεις και διαταγές. δ. Μεριμνά για την καταχώριση, σύμφωνα με τα ισχύοντα, των αναγκαίων εγγραφών στα υπηρεσιακά βιβλία. ε. Έχει στη διάθεσή τους τους εξής πίνακες και στοιχεία: (1)Διάταξη της υπηρεσίας που ορίζει ο προϊστάμενος κάθε γραφείου. (2)Προσωπικού της Υπηρεσίας, με τις διευθύνσεις και τους αριθμούς τηλεφώνων της κατοικίας και του αστυνομικού τμήματος της περιοχής. 4.ΑΑ.α.19 Οργανικές Διατάξεις Ελληνικής Αστυνομίας   963 (3)Τηλεφώνου άμεσης ανάγκης και τηλεφώνων των λοιπών τοπικών αστυνομικών δικαστικών, στρατιωτικών και πολιτικών αρχών. (4)Τοπογραφικό διάγραμμα της περιοχής του Τμήματος. (5)Διάγραμμα τομέων και σκοπιών και δρομολόγια σκοπών και περιπόλων. στ. Μεριμνά ώστε να εκτελεστούν κανονικά οι μεταγωγές κρατουμένων του Τμήματος. ζ. Επιβλέπει για την κανονική εκτέλεση των καθηκόντων των άλλων οργάνων εσωτερικής υπηρεσίας της αλλαγής του. η. Δεν απομακρύνεται από το αστυνομικό τμήμα παρά μόνο για τον απολύτως αναγκαίο χρόνο, για να επιληφθεί σοβαρού αυτοφώρου αδικήματος ή συμβάντος, εφόσον δεν υπάρχει άλλος αξιωματικός, διατεταγμένος σε υπηρεσία, που μπορεί να επιληφθεί. θ. Εκτελεί και τα καθήκοντα που προβλέπονται από τις διατάξεις των εδαφ. β΄, ε΄, στ΄, η΄, θ΄ και ι΄ της παρ. 1 του άρθρ. 60, των εδαφ. α΄, β΄, ε΄, ζ΄ έως θ΄ της παρ. 2 του ιδίου άρθρου και των εδαφ. στ΄ έως ιγ΄ της παρ. 3 του ιδίου άρθρου του Π.Δ. 141/1991. Υπαξιωματικός Υπηρεσίας. Άρθρ.10.-Για την υποβοήθηση του έργου του αξιωματικού υπηρεσίας, ορίζεται και υπαξιωματικός υπηρεσίας, ο οποίος έχει τα ακόλουθα καθήκοντα: α. Ενεργεί προανακρίσεις κατ’ εντολή και υπό την άμεση επίβλεψη του αξιωματικού υπηρεσίας, σύμφωνα με τις διατάξεις του Κώδικα Ποινικής Δικονομίας. β. Καταχωρίζει στα υπηρεσιακά βιβλία τις αναγκαίες εγγραφές, σύμφωνα με τις διαταγές και οδηγίες του αξιωματικού υπηρεσίας. γ. Βοηθά τον αξιωματικό υπηρεσίας στην εκτέλεση των καθηκόντων του και αναπληρώνει αυτόν σε περίπτωση απομάκρυνσής του από την Υπηρεσία. Καθήκοντα λοιπού προσωπικού. Άρθρ.11.-Για τα καθήκοντα των λοιπών οργάνων εσωτερικής υπηρεσίας του τμήματος και του προσωπικού των Γραφείων εφαρμόζονται οι διατάξεις των άρθρ. 64-69 του Π.Δ. 141/1991 και των άρθρ. 59-61 του Π.Δ. 75/1987. Αστυνομικές Υποδιευθύνσεις Εποπτεία - Συντονισμός Αστυνομικών Τμημάτων. Άρθρ.12.-1.Οι Υποδιευθύνσεις Αστυνομίας που προβλέπονται από το άρθρ. 13 του Π.Δ. 95/1987 (Α΄ 56) μετονομάζονται σε Αστυνομικές Υποδιευθύνσεις και εξακολουθούν να διέπονται ως προς την τοπική τους αρμοδιότητα, την οργάνωση και τη λειτουργία τους από τις διατάξεις του προαναφερόμενου άρθρου. 2.Οι διευθυντές των ανωτέρω Υποδιευθύνσεων εποπτεύουν, συντονίζουν και ελέγχουν τη δράση όλων των Αστυνομικών Τμημάτων της δικαιοδοσίας τους, σύμφωνα με τις οδηγίες και διαταγές των διευθυντών των καθ’ ύλη αρμοδίων Διευθύνσεων της Γ. Α. Δ. Α., συντάσσουν τις εκθέσεις ικανότητας των διοικητών των Αστυνομικών Τμημάτων και γνωματεύουν επ’ αυτών που συντάσσουν οι προαναφερόμενοι διοικητές. 3.Επιπλέον, ο διευθυντής της Αστυνομικής Υποδιεύθυνσης Καλλιθέας ασκεί τις αρμοδιότητες της προηγούμενης παραγράφου και επί του Πρότυπου Τμήματος Καλλιθέας, χωρίς να απαιτείται, για τη σύνταξη της εκθέσεως ικανότητας του διοικητού του ανωτέρω Τμήματος, πληροφοριακό σημείωμα του διευθυντού της διεύθυνσης Ασφάλειας Αττικής. 4.Σε περίπτωση σοβαρών υποθέσεων τάξης ή ασφάλειας ή κατόπιν σχετικής διαταγής, οι διευθυντές των Αστυνομικών Υποδιευθύνσεων, αναλαμβάνουν οι ίδιοι τη διεύθυνση των αστυνομικών ενεργειών, συμμορφούμενοι με τις οδηγίες και διαταγές του καθ’ ύλη αρμοδίου διευθυντή Αστυνομίας ή Ασφαλείας. Καταργούμενες - Τελικές διατάξεις. Άρθρ.13.-1.Από την έναρξη ισχύος του παρόντος Διατάγματος καταργούνται οι Υποδιευθύνσεις Ασφαλείας που προβλέπονται από τις διατάξεις των παρ. 1 και 2 του άρθρ. 14 του Π.Δ. 95/1987 (Α΄ 56), καθώς και κάθε άλλη γενική ή ειδική διάταξη που αντίκειται στις διατάξεις του Διατάγματος αυτού. 2.(Προστίθεται εδάφ. στην παρ. 5 του άρθρ. 3 του Π.Δ. 97/1995). 3.Με την επιφύλαξη των διατάξεων της προηγουμένης παραγράφου, και της παρ. 3 του άρθρ. 6 του παρόντος, οι διατάξεις που αφορούν τα Πρότυπα Αστυνομικά Τμήματα και τα Αστυνομικά Τμήματα γενικής αρμοδιότητος που λειτουργούν στην περιφέρεια της Γενικής Αστυνομικής Διεύθυνσης Αττικής δεν θίγονται από τις διατάξεις του παρόντος Διατάγματος. 4.Το Συνεργείο Εγκληματολογικής Σήμανσης που προβλέπεται από το άρθρ. 7 παρ. 10 του Π.Δ. 198/1993 υπάγεται διοικητικά στην Διεύθυνση Εγκληματολογικών Ερευνών. Με την παρ. 2 άρθρ. 4 του Π.Δ. 334/21-30 Αυγ. 1995 (ΦΕΚ Α΄ 179), κατωτ. αριθμ. 21, το Συνεργείο Εγκληματολογικής Σήμανσης, που προβλέπεται από την άνω παρ. 4, καταργήθηκε. 5.Λεπτομέρειες και θέματα δευτερεύουσας σημασίας που προκύπτον κατά την εφαρμογή του παρόντος Διατάγματος ρυθμίζονται με διαταγή του Αρχηγού της Ελληνικής Αστυνομίας. (Μετά τη σελ. 24,91058) Σελ.  24,91059 Τεύχος 1336 Σελ. 79 Οργανικές Διατάξεις Ελληνικής Αστυνομίας 4.ΑΑ.α.19   964 Έναρξη ισχύος Άρθρ.14.-Η ισχύς του παρόντος Διατάγματος αρχίζει από τη δημοσίευσή του στην Εφημερίδα της Κυβερνήσεως.